
Davanciérs 


« Nautres, que son lou Naut-Mietjiour', 
Contau, Obeiroun é Louzeéro, 
Porlon tobe lo lengo fiéro 
De los anticos cours d'omour, 


Lo lengo d'oc, lo lengo-maire, 


bode 


Des copelots de grondo marco 
L'ou parlado, é mai d'un mounarco, 
Que cresio pas porla potai. 


Un potai oquo ! me fou reire. 
Quau jo dis n'es qu'un oboyon, 
Un tros de Fronciman porpond, 

Que botalho sons res sobeire. 


Lengo destrounado beleéu ; 
Dise pas noun, més lengo en bido, 
E que, jious pés que l'ou trupido, 
Tourno quilha lou front bol ciéu ! 


Noun ! per co qu'es onat ol pouople, 
Oquel lengatchi n'es pas mouort : 
Lou pouople que lou parlo es fouort, 
E guel es d'un song fier e nople. 


Dounc, en obont ! lou pois-naut ! 
En obont ombe lo Goscougno, 
E toutchis les mascles de pougno, 
Del crane pois proubencau ! » 


Atal parléc Arséni Vermenosa a la granda taulejada de la Liga 
auvernhata, a Paris, le 9 de decembre de 1894. 

Aqueste eveniment se teniaé un mes aprép la creacion, le 15 de 
novembre de 1894, a Orlhac, de |’ Escolo Felibrenco de la Nauto- 
Oubérnho e del Naut-Miéjour que le siu prumier Capiscol, Arséni 
Vermenosa, éra tornat definitavament d’Espanha en 1885 e avia escrit 
las sius prumiéras poésias, ala, a partir de 1879. 


«[...] obon foundado oquelo Escolo, nostro Escolo, la bouostro, 
Oubergnats d’o Paris [...] ; per douna so part 6 l’amo del pois, que 


gracios 0-n-aquo, flouris é rebiscolo’», ¢o diguéc  tornarmai 
Vermenosa. 


Trobam, per Capiscols d’Onor de Escola, Monsenhor Géraud, poeta 
d’Oc, Eugéni Lintilhac, professor a Paris e cap-adjunt al Cabinet del 
Ministre de l’Instruccion publica, senator del Cantal, felibre de Paris, 
autor de Les Félibres. A travers leur monde et leur poésie’, Lois 
Farges, escrivan. Les secretaris elegits fusqueren Lois Abel e l’abat 
Francés Courchinoux, l’ autor d’un recuelh poétic, La pousco d’or, que 
paresqueéc en 1884. 


Citi Eugéni Lintilhac: « [...]. Et voila pourquoi, ces vacances, j’ai prié 
le groupe autochtone des poétes aurillacois, le savoureux Arséne 
Vermenouze, maitre du cheur, l’abbé Courchinoux, le délicat auteur de 
la « Pousco d’or », monseigneur Géraud, etc., de m’inscrire parmi les 
fondateurs de l’Escolo oubergnato. Je crois méme que j’y ai enrélé 
Jean Ajalbert, en tant qu’auteur d’ « En Auvergne ». 

D’ailleurs, je suis sans remords, car le statut fondamental du félibrige 
dit: «Le Félibrige est établi pour rapprocher dans une ardeur 
commune les hommes dont les ceuvres sauvent la langue des pays d’oc, 


et les savants et les artistes qui étudient et travaillent dans l’intérét ou 
au regard de ces contrées' ». [...] ». 


L’idéia d’una escola felibrenca en Auvérnha éra estada espandida, 
particularament, per August Bancharel, jornalista, imprimeire, director 
de l’Avenir du Cantal, autor de La gramaire et les poétes de la Langue 
patoise d’Auvergne’, que morisquéc en 1889, e qu’avia ensajat de crear, 
sense capitar, una Société des Félibres en 1887, d’orientacion mai 
republicana. 


Le rodol de l’Escolo Felibrenco de la Nauto-Oubérnho e del Naut- 
Miéjour tocava pas sen que le Pais d’Orlhac més, tanben, tota 
l’encontrada vesina del Naut-Miégjorn, de Carcin, Roérgue, Gavaudan. 


Le 7 de genier de 1895, paresquéc le prumiér numero de la revista de 
VEscola, Lo Cobreto, que fusquéc tirat a 7 000 exemplaris, « tres sos 
lou numero ». 

Lois Bonet, Director de l’Auvergnat de Paris abonéc de cop 6 000 dels 
sius legeires, la meitat, totis les que parlavan la lenga. 


Le 25 de junh de 1895, la Santa Estela de Briva se venguéc acabar a Vic 
en Carladés. 

Le Capoliér Felix Gras brindéc als felibres cantalesis al nom de tot le 
Felibritge. 

Vermenosa, que sera elegit majoral en 1900, respondéc per sa poésia : 


Porlicado del Copiscol ol desporti d’o Bit’ : 


« Omoun, dins lou ciéu blus é libre, 
Uno boues dit : Glorio ol felibre ! 
Quoi lo boués des pueéts é des ploums 
Que, despleguats en courdelado, 
Gardou, fiérs coumo dei liouns, 
Lou sou de nostro Oubérgno eimado ». 


« Salut i Mount d’Auvergno, que soun li barri dou Miejour ! 


Salut ad la memori di troubadou d’Auvergno : au glourious Doéufin 
d’Auvergno, que fagué li plus béu serventés de nostro lengo ! a soun 
ami Peirou d’Auvergno, que fagué tant de cant d’amour ! piéi a Péire 
d’Auvergno, que fugué lou meiour troubaire de soun téms ! 

Salut i felibre d’Auvergno, digne d’aquéli davancié ! a soun valerous 
Cabiscou. 

Salut, au noum de la Prouvénco ! » escriguéc Frederic Mistral, de 
Malhana, le 21 de junh de 1895, per la Santa Estela. 


Aprep la mort de Vermenosa (1910), le Felibritge d’Auvérnha vendra 
totjorn a las amassadas en Pais d’Oc. 


Sera encara mai actiu a la Santa Estela d’Orlhac (1951), qu’i éra present 
Joan Fay. 


Dins la rega de Mistral e Vermenosa caminava le majoral (en 1954) 
Joan Fay, réire capiscol de l’Escola Felibrenca de la Nalta-Auvérnha e 
del Nalt-Miégjorn, assessor de la Mantenencga del Felibritge 
d’ Auvernha. 


Onorar Mistral 


« Se de sa Provenca, Mistral avid pas sonat los patriotas del Pais d’Oc, 
se son Felibritge avid pas atropelat d’en pertot los aparaires, auriam 
laissat passar — crese plan - lo moment de lancgar una lucha que posca 
portar frucha dins lo monde de uéi », ¢O disia Joan Fay. 


De féit, aquesta luta, la menéc durant tota la siu vida, en tot « onorar » 
Mistral, coma ac fa dins aqueste poéma qu’escriguéec pel cent 
cinquantenc aniversari de la neishenga de Mistral, e que fusqueéc 
premiat als Jocs florals de Tolosa de 1981 (Corbadona) : 


Aquel aland que nos donéres 


« Que nen seria de tus, ’ Auvérnha, 

Se res t’éra vengut de la plana de Crau ? 
Aurids viscut coma lo grelh davant son trauc, 
Pietés quand ven l’ivérn, sens joia emai sens érnha. 
Que nen seria de tus, l’‘Auvérnha ? 

Tei filhs seriaun partits, per son trabalh lonhdan 
Sens gardar lo conort d’una lenga que tinda 
E ressondis al cor tant poderosa e linda 
Que los torna menar vas sa térra d’antan. 
Que nen seria de tus, 1’ Auvérnha, 

Se res a Vermenosa éra vengut de Crau ? 


Que nen seria de tus, Gasconha, 

De ton bel Jansemin, se l aparaire ardent 
Avia pas fach prodeél del lendal malhanenc 
Per fiéra te gardar de Bigorra a Dordonha ? 
Que nen seria de tus Gasconha ? 
Aurids benléu, un jorn, renegat ton Enric 
Sens li faire omenatge en lenga que parlava. 
Mas dusqua als Pirenéus la Provenca pojava 
Enaltant Filadelfa en son lengatge amic. 
Que nen serid de tus, Gasconha, 

Se non t’éra vengut lo rampél malhanenc ? 


Que nen seria de tus, Tolosa, 
Capitala oblidosa al passat treslusent ? 
Veguéres a tos murs lo Monfort se morent ; 
As dormit sus son sang, © ciutat ufanosa ! 
Que nen seria de tus, Tolosa, 

S’un jorn, un Ome, entre Beucaire e Tarascon, 
Entre Occitan que lucha e Provenca novela, 
Per caminar en acordanc¢a agradarela, 
Avid pas permetut lo salvaire poton ? 
Que nen seria de tus, Tolosa, 

Rica de Godolin e passat treslusent ? 


Que nen serid, térra cortesa, 

De tus, bél Lemosin dels Trobadors primieérs, 
Se la cancgon d’amor nascuda ais amoriérs 
Non t’avid pas portat e jovenca e frairesa ? 

Que nen serid, térra cortesa ? 

Sirventés e « canzos » de tos viélhs cantadors 

Prenguéron vam novel al aflat de Miréia... 
Provenca e Lemosin : meima font, meima idéia, 
Melhor n’aura cantat Bernart de Ventadorn. 
Que nen serid, térra cortesa, 

Sens lo ligam de uéi als Trobadors primiérs ? 


E tu, aldi, la Catalonha ?... 
Balaguer I’a servat ton parlar lemosin ; 

Al orle de ta mar, l’avém en bon vesin. 
Plan miélhs l’as sabegut mantene’a béla ponha, 
O tu, aldi, la Catalonha ! 

E perque as mantengut, lo nostre reviscol 
L’as saludat amb gaug quand venguet de Provenca. 
Amb ela embessonada en bona endevenenc¢a 
Ofriguéres la « Copa » amb doas sorres al col. 
O tu, aldai, la Catalonha 
Que fiséla as servat lo parlar lemosin ! 


Aital, béla flor felibrenca, 

Tei sét parpelets d’aur faun lum sul Paguis d’Oc. 
L’ « Empéri dou Souléu » recampa cada luéc 
Ont clantiguét la rampelada malhanenca 
Aital, béla flor felibrenca, 

Ta claror arrestet lo long degalh luscral 
D’un parlar malastruc... 

Avem dich l’obra granda 
E l’aland espandit coma un fuoc que s’abranda 
L’ome, L’avém pas dich ... ? Qual es, tan bel ?... 
Mistral ! 

Flor de son ort, flor felibrenca, 


Ara, cadun la vol culhir en Terra d’Oc ! » 
5 de setembre de 1980. 


Mistralenc afogat, Joan Fay escriu dins la revista La Cabreta’ : 


« [...]. Frederic Mistral es l’apostol engenhos de la respelida d’una 
lenga que s’anava esvalir dins l’indiferéncia d’un poble que la parlava 
sens fiertat. 

ee 

Se, de segura, dins sa Miréio, son Calendau e sas altras obras que lo 
faguéron montar dins_ l’admiracion universala dusqua a_ la 
consagracion del Prémi Nobél de poésia, s’estaquét a tirar de la 
rodena patesa son parlar provencal per n’en faire una lenga literaria 
al egal del toscan de Dante, perdeguét pas de vista, per aquo, l’unitat 
del Pais d’Oc. 

Son altra obra giganta, fruch de vint ans de trabalh, favorisada per 
l’ajuda de totses que de tot caire ont la lenga se parlava sentidn que se 
bastissiad quicom de bél, son Tresor dou Felibritge, mostra clarament 
aquela idéia mistralenca d’unitat occitana. 

[i]. 

Son Felibritge es un monument solide qu’avéem bastit pauc a pauc, [...]. 
Lo gran semenat per Mistral nos auriad deugut donar lo poder de bastir 
la nacion miégjornala, o occitana — coma volretz — nacion que gardarid 
dins una Franca federativa la pasta de la lenga e de la civilisacion 
nostras, lo drech al trabalh e al bonur sus terra. 

(Bee 

Se Mistral éra pas estat nostre, si son estela del Felibritge avid pas 
rajat sus tota la térra d’Oc, qual nos ditz qu’un altre alandaire aurid 
deslargat coma guel lo semen de nostra respelida ? 

[eka]: 

Alara, Mistral, sens faire d’el nostre sol evangéli, mas en lo gardar 
dins nostre cor e nostra lucha a la placa que z-es la seuna, la primieéira, 
onorem-lo ! » 


Per Joan Fay, cal pensar a Mistral per gardar la fe dins le reviscol d’Oc. 
Atal : 


« Se sap pro cossi es malaisit de nadar a contra corrent. 

I se cal acrancar per vencir l’aiga que nos vol davalar coma tot aquo 
que seguis son anada sens li resistir. 

E ben, nautrei que volém manténer una vida en raport ambe 
L’encontrada ond avém espelit, ond aun viscut nostres avis, ond avém 
tetada la lenga, ond un floc de tradicions de trabalh, de distraccions e 
d’art popular nos aun motlats al terrador e a son climat, nautrei, 
felibres, aparaires d’Oc, aital anam a contra corrent. 

Leet 

Lo corrent, ara, es aquel d’un flume rabin6és que traina tot a la mar 
d@’uniformitat ond tot se mescla e ond tota originalitat s’esvalis : lengas 
e culturas popularas, praticas de trabalh, biaisses d’ésser e de se 
distraire... 

Lo corrent aquo es de parlar sonque la lenga nacionala apresa per 
rason d’Estat e solcit de situacion sociala ; aquo es, meimes, de placar 
aquela lenga nacionala, per tantas designacions que tocan lo coméerci, 
la distracion (cancons, noms de dancas), los deports... jos la 
dependéncia del engleés. 

Lo corrent aquo es de mespresar las lengas de nostras civilisacions 
particularas : la basca, l’occitana, la bretona... e, pertent d’aqui, de 
las oblidar ; aquo es de deire: « aquelai lengas aun viscut, éran d’un 
altre temps ». 

Lo corrent, aquo es de se volere totses pariérs, vestits a la meteissa 
moda alandada per los que ne tiraraun profiéch, aquo es de « nos 
semblar entre nautres coma un piot sembla un altre pidt », que disid 
Vermenosa. 

Leds 

Lo corrent aquo es, tanben, d’acceptar totas las praticas de rendament 
forcat en admetre que tot, dins la vida, deu ésser placat jol signe de la 
rentabilitat, e que degun, se vol viure, i pot escapar. 

[ese] 

E caquelai... e ¢aqueldi... 

| eee bs 

Tant de joves i arriban a V’idéia qu’aquela abondancia estaloirada pel 
comerci rei mena pas al bonur vertadier. 


Lach 

E ne’n tornan a se volere fargar la vida sana d’altres cops dins un 
progres que valga. 

Alara, aquo sera la lenga de cada poble gardada, ensenhada per la 
maire e pel regent... 

Aquo sera la lenga parlada en trabalhar dins son terraire... 

‘are 

Sera la vida qu’esperam. 

Mistral que ja avid previst lo trébol ond sém enfangats, se vivid al 
temps d’ara, 6 nos dirid, segur, que devém luchar per tala vida. 

D’un tal proges vertadier, felibres, 0c ! n’en sém los obriérs ! » 


Espelida 


Se Joan Fay néishéc a Argenteuil (prochi Paris), le 18 de marg de 1914 
(morisquéc en 2012, a 98 ans), se’n anguéc léu viure a Menet, dins le 
Cantal (dins l’arrondiment de Mauriac, le canton de Ridm de las 
Montanhas), al vilatge del Cheyrier, qu’i passéc la siu enfancia, dins la 
borda dels sius grandis mairals, les Monteil. Aqui, aprenguéc, 
naturalament, la lenga del pais, l’occitan, dins la siu varietat nord- 
occitana auvernhata. Es a Menet qu’agéc le siu certificat d’estudis, a 
l’escola de la comuna. 


Comenga d’escriure en lenga nostra tre l’atge de quatorze ans. Ca que 
la, ¢O que le buta a contunhar es la lectura de Memoris e Racontes, de 
Mistral, que descobris a la biblioteca de Nantes, la vila ont seguis 
pendent qualques annadas una formacion dins le domeni de las Arts e 
Mestiérs, que non contunhara, que li agrada melhor preparar le concors 
de dintrada a I’Escola Normala d’Orlhac, qu’i es recebut en 1933. 


Esttdia tanben, solet, l’espanhol. Aqui, faréi una remarca : amb aqueste 
interés de Joan Fay pel castelhan tornam trobar les ligams istorics entre 
Cantal e Espanha. Fin finala, Joan Fay, en parlar espanhol, segufs 
exemple de Vermenouze. De feéit, dins le siu prefaci de Jous la 


cluchado de Vermenouze, Louis Farges evoca « un groupe de Francais 
d’Auvergne, associés entre parents, qui gérent au coeur de l’Espagne, 
en ce coin perdu de la terre du Cid, una casa de commercio, dont 
Arséne Vermenouze et son cousin Albert Laveissiére’. » 


Dins la revista Lo Cobreto del 15 de geniér de 1935, pareish la prumiéra 
poésia de Joan Fay ; es titolada simplament Beuta. Le nostre poéta i 
celébra, dins una lenga ja pro madura, las sius montanhas cantalesas : 


« Dobon buestro esplendour, 6 montonhos poulidos 
lou pastourel touchour essajo de conta 
que lo primo es bengudo é les flours espélidos ». 


Puéi, una autra poésia seguis, le mes d’aprép, La cabreta de Bernadon, 
qu’es seguida per una autra, le mes seguent, La premeira alejada. 


En abrial de 1935 es publicat, encara, un autre poéma, demest tantis 
autris : 


« Ai sentido lo primo 

Sus l’alo des grands bents que bufou de lo mar, 
orribo un parfum tébi é dourat d’un rai clar. 

De lo pouncho des puéts ound plo long l’uél se pauso 
L’oun ouzi lou contat égaudis de l’olauso. 

O l’ourizoun les buos semblou s’estre guiflats ; 

Pel lo glébo les flours escompou lours oflats. » 


Son verses que glorifican cranament |’amor de la natura qu’als poetas 1 
agrada de cantar. 


En 1936, la poésia, Porloto d’omour es adregada, de segur, a la 
pastoréla que sera la situ molhér en agost d’aqueste an, Antoinette 
Malguy : 


« Postroto tont poulido, escouto ; lou pastour 
oqueste ser d’estiu bou te porla d’omour. 


Se boulios moun onélo 
O toun detou poulit, 
Sérios mo pastourélo 
To léu lV estiu finit ». 


Es de notar que Joan Fay, qu’acabava les sius estudis a l’Escola 
Normala d’Orlhac, escrivia dins le parlar d’Orlhac (doncas, en 
lengadocian septentrional), que non es aquel de Menet (nord-occitan) 
d’ont sortia. « Gavach », parlava tanben la lenga dels « Castanhaires ». 


Alavetz, Joan Fay devenguéc léu un colaborator atitrat e presat de Lo 
Cobreto que publicava cada mes las sius poésias. 


Lo Cobreto éra dirigida per Henri Dommergues (« Lou porpond », 
1869-1944), Mestre en Gai saber e capiscol de la segonda Escolo 
oubergnato”. Joan Fay l’avia rescontrat e avid aderit, a vint ans, a 
lV Escolo oubergnato, que n’éra le cachaniu. 


A-n-aquesta-epoca, Il’Escolo oubergnato  organizava felibrejadas, 
representacions e concérts regionalistas que les jornals ne fasian cada 
cop les renduts comptes. 


D’aquel temps, tanben, demorava, dins la carriéra nova d’Orlhac, una 
brava femna, la Dona Fabre, que tenia una mercaria. A sa veirina, libres 
regionalistas d’escrivans, de poétas, mai que mai, éran totjorn expausats 
e se vendian plan. Es aqui que cada cop, les poétas éran amistosament 
acuélhits. Joan Fay 1 crompéc un libre d’Eugéne Pagés, felibre de 
VEscolo oubergnato, Tostons', un recuélh de poésias filosoficas e 
moralas, que le pertoquéc forga. 


Durant las tres annadas d’Escola Normala, legis Vermenosa. Quand a 
acabat la siu escolaritat, en 1936, es nomenat a Murat, a |’Escola 
professionala. 


En 1937, es le servici militari, dins la meted, al Fort de Saint-Cyr 
(prochi Paris). Puei es afectat al Causse del Larzac, de 1938 a 1939, 


totjorn dins le servici de meteorologia nacionala. Estudia, durant les 
sius lésers, le parlar occitan de l’encontrada. 


La seconda guérra mondiala es declarada : es mobilizat tornar al servici 
de meteorologia, prochi Lyon. Puei, l’armistici es signat. L’ armada 
alamanda ven ocupar Franga. Joan Fay es demobilizat e nomenat regent 
a Embort de Camps de Tarentaine (Embort de Champs-sur-Tarentaine) 
de 1941 a 1943. 


Dins sa novéla escola, Joan Fay es plan acaferat. Se fa Felibre. Escriu 
en lenga nostra, poemas e pécas de teatre, sustot, Lo vin e lo café, Tres 
polas per un gal, que son jogadas per ajudar a mandar cOlis als 
presoniérs de guerra. 


Dintra en relacion ambe le canonge majoral Salvat, qu’adopta la siu 
grafia, la de l’Escola occitana. Rescontra sus aqueste camin les felibres 
abat Jean-Simon Mathieu (1878-1962), rector d’Eitrac (Ytrac), la patria 
de Vermenosa, e Lois Delhostal (1877-1933), le tresenc majoral del 
Felibritge dins le Cantal aprép Vermenosa e le Duc de la Salle de 
Rochemaure. Delhostal (majoral en 1924) sera seguit per Louis 
Debrons (1881-1941, majoral en 1938), l’autor de Consous oubernhatos 
(1928). 


En causir aquesta ortografia, Joan Fay se truca un pauc ambe la segonda 
Escolo oubergnato que non es pas d’acordi. Ca que la, contunha |’ Obra 
de Vermenouze : efectivament, Jous la cluchado es escrit dins una 
grafia que se vol etimologica e l’abat Raymond Four (1877-1918, 
Vautor de Cansouns d’Auvernho, en 1913), romanista, que fa le prefaci 
del libre (orthographe et prononciation) indica : « Depuis trop 
longtemps déja, on écrit a la diable notre beau dialecte d’Aurillac ; 
depuis trop longtemps, le caprice individuel tient lieu de régles 
d’orthographe a nos écrivains languedociens. Or, comme une langue 
livrée a l’anarchie ne sera jamais une langue littéraire, nous estimons, 
avec notre cher poéte Vermenouze, qu’il est temps de réagir ». 


Es aquo que fa Joan Fay, que vendra particularament un colaborator del 
Gai Saber del majoral Salvat, a partir de 1952. 


En 1943, Joan Fay es mudat a Ayrens (prochi Orlhac) qu’i demora un 
an, abans d’éstre nomenat méstre d’escola a Roana de Sant Maria 
(Roannes-Saint-Mary, canton de Saint-Mamet-la-Salvetat, arrondiment 
d’Orlhac) que s’i estara 17 ans. Aprép, fusquéc recebut al examen de 
professor d’espanhol de I’ Educacion nacionala : ensenhara l’espanhol, e 
le francés, en CEG, a Orlhac. 


Pel Felibritge 


Joan Fay felibre non manca pas la Santa Estela de Peirigtis, en 1947, 
qu’i rescontra le que sera le siu amic, le majoral Marcel Fournier de 
Peiregord, la d’ Agen, en 1948, e las de Marsiha, Tolosa... 


Assistira a totas las Santa Estelas, sense james defautar. 


Organiza la Santa Estela d’Orlhac, en 1951, la de Sant Flor, en 1969, de 
Vic en Carladés (Vic de Cera), en 1988. 


Pel centenari del Felibritge, es elegit majoral a la Santa Estela 
d’ Avinhon, jol capolierat — es un signe- de Frederic Mistral nebot. Es le 
majoral mai jove del Consistori. Doncas, ven le cinquenc majoral del 
Cantal, aprép Louis Debrons. 


Pels Fay, le Felibritge es afar de familha: les sius enfants (son quatre) 
son Felibres. 

La siu filha, Mirelha, es reina del Felibritge a la Santa Estela de Sant 
Flor, en 1969”. A-n-aquesta Santa Estela, es Joan-Peéire Tennevin que 
fusquéc premiat als Jocs florals setenaris. 

La siu molhér, Marie-Antoinette, es Méstra d’obra en 1981, a la Santa 
Estela de Sent Sever. 

Le filh de Joan Fay, Miquél, musician, es Méstre d’obra. 


Al dintre del Consistori, Joan Fay participa a las petitas amassadas 
informalas que nomengavan «lo pichon Consistori». Se tenian de 
costuma a Compolibat, en Roérgue, la patria del majoral Enric Mouly. 
Ambe Enric Mouly, éran sét que se tornavan trobar regularament : les 
majorals abats Juli Cubaynes e Silvan Toulze, d’Olt, Lucian Laporte, de 
Tolosa, Cristian Mathieu, d’ Albi, Marcél Fournier, de Peiregord, e Joan 
Fay. Le darriér « pichon Consistori » se tenguéc en 1980. 


Capiscol de /’Escola felibrenca de la Nalta-Auvérnha e del Nalt- 
Miégjorn, en 1958, (les jos-capiscols son Maneau e Alfred Prody), Joan 
Fay, «lo reviscolaire », es particularament actiu e dinamic. Sap fer 
bolegar las causas e crear l’eveniment, coma se ditz. 


Ven un actor mager, plan conegut, de la vida culturala regionala, que se 
torna totjorn trobar al centre de las manifestacions felibrencas que la siu 
paraula 1 es forga remarcada. 


Ca que la, es de planher, de segur, que per causa de |’abausiment 
d’aquestas activitats, non agéc pas léser de publicar en libres la siu Obra 
literaria qualitadosa, abondosa e diversificada. 


Pendent mai d’un miég ségle, Joan Fay bailejara de longa, sense 
relambi, la Mantenenga d’ Auvernha, la Mantenenga mai petita de tot le 
Pais d’Oc, més Mantenenga de tria, mercés a la siu Obra e a la dels 
valents felibres auvernhats qu’éran al siu costat. 


La Cabreta 


Joan Fay es sustot animator de la revista Lo Cobreto qu’i caup ¢O 
essencial de las sius Obras. 


Ne fusquéc ¢O prumiér le secretari, quand la revista tornéc paréisher 
aprep la guérra, de 1947 a 1948. 


En 1956, publica La Respelido del Naut-Miéjour, bulletin que 
remplagava Lo Cobreto, abans que Lo Cobreto tornésse néisher en 1958 
per contunhar duscas le jorn de véi. 

En 1967, Joan Fay, qu’éra le secretari de la revista, ven le capiscol 
(aprép Alfred Prody). Pendent gaireben 40 ans, contunhara, sense 
s’aturar james, d’assegurar la publicacion de La Cabreta. 

Precisi que la revista Lo Cobreto avid paregut de 1895 a 1900. 
L’influéncia granda de Vermenouze e, subretot, de l’abat Francés 
Courchinoux ( « Piorrou |’Escorbilhat », 1859-1902) sus la revista 
felibrenca l’aviad menada pauc a pauc cap a una pensada clericala que, 
dins le contéxt politic de l’epoca, non agradéc pas. a totis. Fusquéc, en 
partida, causa de la fin de la siu parucion. 

En 1920, mercés a l’activitat d’ Henri Dommergues, Lo Cobreto tornéc 
espelir per paréisher, regularament, duscas 1939, puei la siu publicacion 
s’arrestéc pendent la darriéra guérra. 


Ambe Joan Fay, La Cabreta contuha d’assegurar una preséncia forta 
dins la vida occitana d’ Auvérnha. Se presenta prumiér coma la Revista 
de l’Escola felibrenca de la Nalta—Auvernha e del Nalt-Miéjorn, puéi, a 
partir de 1986, es la Revista de las Escolas felibrencas d’Auvernha, e, 
en 1991, ven la Revista del Felibritge d’Auveérnha. 


Joan Fay es a l’origina d’una petita revolucion, en 1976, le passatge de 
la o a la a de Lo Cobreto que ven La Cabreta en grafia classica, grafia 
« oficiala» (més non obligatoria pels collaborators que non la 
coneguian pas plan) de la revista. Segur, non fusquéc pas aisit. D’unis 
fusquéren desalbirats e espantats. Més les temps avian cambiat. L’IEO 
Cantal éra estat creat en 1973. Al mateish temps, le majoral (en 1994) 
Clément Besombes, ensenhaire d’ occitan, fondava, pel pais de Mauriac, 
l’ Escola felibrenca, en 1974. Mercés a Clément Besombes, I’ occitan en 
grafia classica trobava, en particular, la siu placa dins la premsa 
regionala. 


Dins La Cabreta, Joan Fay es le redactor de cronicas variadas que 
pareishen regularament : 


Es, subretot, La dicha del Capiscol, puéi, Granas del terrador 
(Espressions, biaisses de dire), Granas de totas ventadas, Estudiem 
nostra lenga, Biais de parlar e biais d’escriure, Conéisser melhor 
nostra lenga, Nostres desparescuts belses (per exemple: « A Rogiér 
Barta, adieussiatz e reconeissenca », « Nostre grand vesin roérgat, le 
majoral Henri Mouly », « En omenatge al majoral Louis Delhostal, pel 
cinquantenari de sa mort»), Los dols del Felibritge (« Le majoral 
Christian Mathieu »), Felibritge en dol ( « Majoral Joseph Vaylet », 
« Majoral Jean Monestier », « lo Méstre en Gai saber Jean-Marie 
Bonhomme, Joan de Cabanas »). Trobam tanben poémas, scenetas de 
teatre, racontes en prosa, contes de Nadal, téxtes d’estudis, ambe 
vocabulari, per ensenhar la lenga, per seguir l’estudi al nivel escola 
comunala e al colégi, o per ensenhar le francés: Ma lenga d’oc ai 
secors del francés. 


La siu darriéra participacion a La Cabreta es d’abrial de 2005. Es un 
editorial subre « Mistral : drech de Cap d’obra "*? » 


Qunas son las tematicas de Joan Fay dins La Cabreta (dins les sius 
editorials, particularament) ? 


Lutar per la lenga : Joan Fay felibre militant 


« Quand una lenga se desfa, lo paguis se desfa'. » 
« Se conéisses ta lenga, demoraras filh de ton paeis ! Fiér de ta lenga, 
seras pas feda del tropeél’! » 


Adoncas, cal obrar per manténer la lenga e la cultura nostras : 


« Dins lo mond de uéi ond i a pas que la lei del nombre que porte 
profech, [...] se, per una propaganda, una lucha pinhastra de cada 
jorn, arribam a impausar aquel nombre, nautrei, Occitans, cotria ambe 
Bretons, Bascos e altras nacionalitats de Franca que volon pas se far 
espotir totses amesclats dins lo croset d’una cultura modérna sens 
raices, aurem ganhat. 

Aurem ganhat d’avere nostra cultura occitana d’Auvérnha, de 


Gasconha, de Provenca, de Lemosin e de totas altras térras d’Oc coma 
una cultura granda de Fran¢a. 

Aurem ganhat d’avere un ministre de la Cultura que siasca ministre de 
totas las culturas de Franca. 

ae 

Se les trobadors, en mai de sas cangons d’amor, avidn pas pres part 
ardiment, dins sos tensons, a la politica de son temps, la cultura 
occitana aurid pas jamai augut lo vanc que conoisseguet” ». 


O: 

« Se fa temps de langar una crosada contra la religion de 
L’uniformitat, del tot pariu en tot. 

E, doncas, lo manten d’una lenga e d’una cultura despariéiras de la 
lenga e de la cultura d’Estat es inclus dins una tala crosada. 

Aital, los Felibres devon venir los chavaliérs d’aquela crosada 
moderna. 

Lo Felibritge d’Auvérnha, tal coma pertot en térra d’Oc, deu pas 
demorar un movement unencament literari nimai s’agrumelir dins un 
manten anacronic de tradicions que la vida a condemnadas al 
retrassador. 

Emai n’auguéssem dels cops de regrets, nos cal forcar de los far calar. 
Nostre Felibritge se deu far luchaire per una Auvernha que visca dins 
sa cultura occitana de uéi, en acordi ambe las altras térras d’Oc, que 
visca dins son trabath, dins sas produccions. 

Nostre Felibritge deu adurre sa part a la bastison d’un ensemble 
occitan que calra far reconéisser dins una Europa dels pobles, Europa 
de la cultura e pas solament de las rivalitats féras e abuclas de 
comerci, de fortunas e de bancas. 

Emai, tanben, aquel ensemble occitan aura de téner sa placa dins una 
Europa del Miégjorn non sotmesa ad aquela del Nord, aura de téner sa 
placa per una afirmacion latina. 

La lenga d’Oc, resumit que reclaus l’espanhol, italian, lo portugués, 
lo catalan e lo francés, la lenga d’Oc, lenga anciana del monde latin 
occidental, deu avere l’ardiesa de talas aspiracions '». 


Encara : 


« Volriam pas une Europa que siasca de mai en mai una Europa de 
vilassas, de concentracions industrialas e umanas ond la rafatalha se 
ven mesclar al monde onéste, vilassas que, de venir de mai en mai 
grossas, n’en crebaraun, a costat de campanhas de mai en mai piétras, 
desoladas. 

Volriam al encontrari una Europa d’atalhiérs e d’usinas a la 
campanha, e pas una Europa de territoris reservats als toristas". ». 

Ensenhar la lenga 


Joan Fay vesia que la practica de la lenga se demesissia pauc a pauc e 
que «avém bel remenar, protestar al prép del govern e de nostres 
elegits, de las administracions (Educacion nacionala e altras), 
demandar la preséncia de la lenga un pauc pertot, podém ben far 
paréisser de revistas que tocan gaire degun, escriure de libres en 
oc...cal pr’aquo reconéisser una causa que condemna al avanci la 
portada de nostre trabalh: la lenga nostra es pas plus nostra lenga 
naturala d’espression”. 

cod 

E cadun, quand es al seu, en familha, torna préner, aital, lo francés de 
sos estudis, devengut, el, sa lenga naturala d’espression. » 


Ambe la gent del Pais d’Oc, « sém plus del meteis pais” »: 

« Sabém pro — e 0 regretam forca- que la gent de nostre pais d’Oc es 
pas pro afecionada a gardar son patrimoni lengiiistic. 

Ps 

Les pichots occitans, elses, tornaraun pas res trobar se laissam lo Pais 
d’Oc perdre son patrimoni lengiiistic, se les parents mantenon pas lo 
ligam, seria pas, meimes que qualques mots, qualques biais de parlar, 
L’accent que las térras nostras aun donat al francés. » 


Es per aquo que cal « parlar sa lenga pertot, a longor de jornada, a 
totses que l’entendon ». 


Més se deuria comengar per « tornar los enfans a la lenga?'» 
« Nautres, al Felibritge, pensam que lo biais melhor de salvar la lenga 
—lo sol, benléu- es que lei regents fuguésson tenguts en obligacion de 


far parlar sos elévas dins la lenga de sos paires, aquela que, justamena, 
li ensenhéron pas al ostal. 

Lee): 

L’espeér es aqui, a l’escola de la debuta, pas una escola especial, non, a 
L’escola de totses, per i faire parlar en 6c, cada jorn lo pauc de temps 
que cal, per i tornar la lenga dels parents que n’aun auguda paur. 
Aquo, se lo govern z-o vol. 

E faire que z-0 volga deu ésser nostra lucha d’aduéi. » 


« Faire que lo poble d’Oc, per un bel nombre, torne trobar nostra 
lenga coma lenga acostumada e naturala sera lo salvament”. » 


Joan Fay demanda que sia dubérta una Calandreta a Orlhac: sera la 
Calandreta del Vernhat, que sera creada a la fin d’ abrial de 1997 : 

« L’ome que sortira d’una Calandreta e que aura segut d’aprendre dins 
d’escolas bilengas franco-occitanas que fara partida de I’Europa 
latina, sens ésser esclau de Paris e de son parlar, que sortira de las 
arpias parisencas, dira pas, coma sos paires: « je vais passer mes 
vacances sur la CostA BravA » mas saurd deire : « La Costa Brava » 
coma en parlar occitan, coma en catalan... 

Parents e méstres, auguéssiatz pas paur de la Calandreta que va durbir 
Sas portas, se 0 volétz, al cap de prima ! 

Faguéssiatz qu’Aurlhac prenga reng ambe las altras vilas del Miégjorn 
per l’Educacion nacionala occitana ! » 


La lenga dins les médias 
L’occitan a la television 
Per qu’una lenga visca, cal que sid presenta dins les médias, a la 
television. Caldria una « emission comuna difusida per las sét estacions 
miégjornals de FR 3: Aquitaine, Midi-Pyrénes, Languedoc-Roussillon, 
PACA, Limousin, Auvergne, Rhéne-Alpes **». 


En tot cas, calra que lais antenas parlen en Oc* : « En Auveérnha, avém 
una lenga, l’occitana, aital coma dins lo tér¢ miégjornal de Franca. 
Aquela lenga nostra, la volém, la volém ambe forca sus las antenas de 
nostra estacion de television « Rhéne-Alpes Auvergne ». 


L’occitan dins la premsa 
Cal tanben que la premsa comprenga® : « Avém parlat mai d’un cop de 
la television - television regionala - que dona pas a la lenga regionala - 
la nostra lenga d’Oc - la placa que deuria avere, e mai, per plan deire, 
que li dona res. 
Encara mai que la television, trop limitada pel temps dins sas vistas e 
sos comentaris, i ala premsa, la premsa regionala tanben. 
La premsa podria faire belcop per la lenga nostra, per que nos siéga 
permetut d’assabentar lo monde del pais, de li far comprendre 
L’importancia que i a de servar son patrimoni lengiiistic e cultural 
d’Auvernha alargat a tot lo Pais d’Oc. 
bevel: 
Calria que la premsa regionala faguéssa, dins cada numero de son 
Jornal, una placa pro importanta a totas las manifestacions que tocan a 
la cultura nostra. 
Sém lonh d’una tala preséncia de la vida occitana dins la premsa 
regionala. [...] ». 


L’unitat de la lenga 


Quna lenga d’Oc le majoral Joan Fay aparava? La lenga d’Oc o 
occitana es una dins la siu diversitat dialectala, e, en Auvérnha, se 
parlan variantas d’aqueste occitan: « Auvérnha als terradors que 
d’aqui alai non se semblan, Auvernha sens unitat mas carida a nostres 
cors, Auvérnha del ensemble occitan e non térra a despart coma 
d’unses nos volridn far creire! »**: 

« L’ensemble occitan o Occitania, coma se ditz ara, es pas quicom de 
diferent d’aquel « Empéri dou Souléu » del quanhe Frederic Mistral 
afortissia l’eisisténcia en n’en donant la prova dins son « Tresor dou 
Felibrige ». 

E, de son temps, 6m s’éra gaire donada paur de la creacion e del 
afortiment d’aquela nacion solelhosa e ja dicha « 6ucitano ». 

E, ara, de monde encara embornhats per la bestiesa centralisaira e per 
Vunitat nacionala a la revérs volridn nos far creire que i a una « lenga 
auvernhata ». 


Coma, volridn nos fa creire que i a una lenga « poitevine », una lenga 
« berrichonne »... 

E non, vos que nos volriatz menar pel cabestre e nos far renegar tota 
idéia d’unitat occitana per menar a vostre biais un ebocinament 
lengiiistic que fasca pas paur a Paris e a sos missi dominici, vos cal pas 
oblidar que i a la bola. 

La bola, la limit entre oil e oc, i es totjorn. 

E vos aparten pas de l’escafar. 

E, d’un costat, ia la lenga d’oil, una dins sa diversitat dialectala, ambe 
son « poitevein », son « berrichon » e altres... 

E del autre costat i a la lenga d’Oc (dirai aital pusléu qu’« occitan » 
per pas far paur a los que se donan facilament paur) una tanben ambe 
son biais auvernhat que s’estend pas a tota l’Auvérnha e que, per 
contra, endacom mai, va pus lonh que l’Auvérnha, ambe son biais 
lemosin, son biais gascon, e altres... 
Alara, parléssem pas d’aquela lenga auvernhata qu’eisistis pas, pas 
mai que d’una lenga roérgata o que d’una lenga raiola. 

[...], jos una grafia, una vestidura etimologica que torna donar a 
nostra lenga son biais escrich de filha ainada del latin, i a pro de 
libertat per que cadun torne trobar la prononciacion, lo vocabulari, la 
conjugason propris a son dialécte. 

| eet 

L’Auvernha es una térra tota entiéira al dejés de la limit establida dins 
los ségles que seguiguéron l’ocupacion romana, al dejés de la bola de 
uéi entre oil e oc, donc de « realitat » e d’ « esperit » occitans tant que 
Gasconha, Guiana o Provenca. 

Tant... e pas mai! 

Refusar qu’en Occitania, o Paguis d’Oc — coma volretz- un dialécte 
venga mestrejar los altres, es aquo se gardar liure de tot cabestre. 

« La libertat d’escriure e de parlar sa lenga », que disiad Vermenosa, 
pas un mai que nosaltres la vol gardar. 

Aquo nos empacha pas de luchar per l’unitat occitana, per una grafia 
qu’assolide aquela unitat sens que pas un terraire d’Oc fugues flachit a 
la lei d’un altre ». 


De mai: 


« Que lo picard s’estidie, sém ben plan d’acordi. Es dins la rega 
d’aquo que volém: que los parlars populars, totses, siégan gardats, 
estudiats. Mas « langue picarde ? » ... Non !... Aqui sém pas d’acordi. 
Es la lenga d’oil dins son dialécte picard. 

Pas mai que direm pas « lenga auvernhata ». Es la lenga d’Oc dins son 
dialéite auvernhat. 

Mas es aquo que lo govern de Paris, aqueste, los que l’aun precedit, los 
que lo segraun, probable, volon pas reconéisser. 

Son ben d’acordi per que s’estudie lo picard o lo normand, emai 
« l’auvernhat » o lo gascon... en lor donar, meimes, graciosament, lo 
nom de « lengas ». 

Mas son pas plus d’acordi per qu’aquelei dialéites siégan desseparats 
entre doas lengas : aquela d’oil e aquela d’oc, amb una limit que 
traversa la Franca. 

eee 

LT’unitat lengiiistica del Paguis d’Oc se bastis, pauc a pauc, per 
volontat comuna, e dins lo respéit de cada dialéite e de cada variacion 
terradorenca. 

bese. 

Doas lengas grandas en Franca devon pas empachar de gardar lo 
foisonament de parlars variables d’un canton al altre, mas, dins la vida 
d’ara, se cal deire que i a pas que las causas grandas que poscan 
prendre vanc. Alara, per aquo direm: i a doas lengas sorres en 
Franca : aquela d’oil que a donat lo francés, e aquela d’oc, ambe son 
altra branca, la catalana’. » 


« Es per aquo que vautres que afortissétz un particularisme auvernhat, 
que « l’Auvérnha es l’Auvérnha », térra a despart, ni de nord, ni de 
« miégjorn », vos metétz en tort, que volétz pas veire la realitat dins 
vostra paur que se rompa una unitat nacionala que cresétz amenacada 
per l’afortiment d’aquelas doas grandas culturas latinas que se 
partetjan la granda partida del eisagon. 

Familha d’oc, familha d’oil, entre las altras etnias de Franga. 

Es lor respéit que fara una Franca unida, forta, fiéra de tot aquo seune. 
L’unitat nacionala sensa e vertadiéra, vos torni deire, sera que totas las 
lengas e culturas de Franca i poscan viure dins l’armonia mas tanben 


dins la reconoissenca oficiala del drech a la diferéncia que deu ésser la 
lei dins un paguis que respéita son monde*. » 


La grafia de l’occitan 


L’occitan, le majoral Joan Fay l’escrivia en grafia normalizada. Ca que 
la, emplegar aquesta ortografia empacha pas de respectar las 
especificitats de cada parlar d’Oc : 

« [...] la grafia normalisada escarta la lenga occitana de la francesa 
en li tornant sa cara qu’avid davant que lo francés li aja donat son 
vocabulari trop sovent, e sa grafia (tornam a la cara de la lenga dels 
trobadors e de la lenga administrativa de nostres paguises d’Oc). 

fea}. 

Es per aquo que ieu escrive los parlars d’Oc d’Auvernha dins las 
réglas de normalisacion, mas en gardant caiquelai la libertat de me 
referir a l’etimologia que me paréis la melhora per un mot que se ditz 
dins nostra encontrada”. » 


« Lo poble d’dc se farguét una lenga ambe de biaisses diferents de la 
parlar, ambe de vocabularis especials, segon los terradors, que se 
subepausan al vocabulari e a la morfologia generals que faun l’unitat 
pro afortida de la lenga. 

Per nosaltres, i a pas de parlars privilegiats. 

Totes se valon, adaptats que son a l’encontrada ond son usats”. » 


Le catalanisme 


Joan Fay insistis sovent subre la parentat entre l’occitan e le catalan. Per 
el, las doas lengas forman, amassa, un mateish ensems lengitistic. De 
feit, origina gallo-romanica del catalan es reconeguda pels lingiiistas. 
Segon Peire Bec, per exemple, l’occitan e le catalan poden éstre 
classificats dins un ensem « occitanO-romanic », que seria intermediari 
entre le gallo-romanic e |’iberd-romanic. 


Per aquo, trobam dins dins un numero de La Cabreta una cronica 
Frairetat occitano-catalana"' : Joan Fay presenta als legeires un poema 


en catalan de Joan Maragall, « Els focs d’aquest Sant Joan » ( juny de 
1907), ambe, a costat, una adaptacion en oc, perque, ¢0 escriu, « i a pas 
de reviradura a faire entre catalan e lenga d’Oc, lengas bessonas. La 
poésia que vos prepausam uéi, del poéta bél Joan Maragall, « Els focs 
d’aquest sant Joan », mostra le sosten de Catalonha en junh de 1907 al 
moment de la revolta dei vinhairons occitans de Narbona, Besiérs, 
Montpelhier...[...]. Aquel movement d’una térra d’Oc en lucha éra 
paraleél al desvolopament del catalanisme politic. 

Tota la poésia es una alusion e una crida a l’union de Catalonha e 
d’Occitania dins sas luchas comunas ». 


Trobam tanben, dins un autre numerd, una cronica Catalonha e 
Occitania *: 

« La Cabreta a d’amics catalans que i son abonats. 

Nautrei consideram los Catalans coma de fraires de lenga — fraires 
bessons, avém dich mai d’un cop — de l’antica parladura lemosina. 
Nautrei pensam que de Sant-Junian, en Lemosin, dusca a Nica e Pau, 
dusca a z-Oridla, al miégjorn d’Alacant, fasém un grop lengiiistic, 
ambe sa branca occitana e sa branca catalana, lo meteis grop de 
parlar d’Oc. [...]. » 


« Se Paris vol continuir d’ignorar Occitania dins sa lenga e sa cultura, 
nos cal virar endacom mai. 

Ambe lidéia d’una Europa futura, mai liberala, ond las frontiéiras 
d’Estats anaraun en s’escafant — es lo presic actual de nostres omes 
politiques ? Non ?- nos cal pensar, nautrei, Occitans, d’acordi ambe 
nostres fraires catalans, ad una television poderosa, alogada en 
Catalonha, que posca faire presenta la lenga d’Oc subre las ondas 
duscas a Lemosin e Auvernha. 

Se vesém pas lo solelh se levar pel poble occitan dins lo cél de Paris, 
aital benléu se levara subre les Pirenéus *». 


Latinitat 


L’occitan, lenga latina, ajuda per conéisher las autras lengas romanas e 
liga le poble d’Oc als autris paises latins. 


Dins La Cabreta, Joan Fay, le professor d’espanhol, ten una cronica 
Lenga occitana e altras lengas latinas presentant, per exemple, dins un 
numero, la « parentat ambe lo castelhan (espanhol) » amb un poéma de 
Vargentin Atahualpa Yupanqui, en castelhan e revirat en Oc : « On peut 
se rendre compte qu’un Occitan qui ne connait pas la langue espagnole 
peut comprendre cette poésie (a un mot pres) pourvu qu’il connaisse 
bien sa propre langue d’oc, ses mots un peu archaiques et ses 
variations dialectales*. » 


Joan Fay parla de doas Franga latinas : 

« Sens parlar de las lengas e culturas perifericas tot al torn de las 
frontiéiras de Franca: [...], avém doas Franga, doas Franca latinas : 
la Franca del ubac (del nord) e la Franca miégjornala, aquela d’oc, la 
nostra (cultura catalana inclusa). 

Lai doas Franca se devon pas combatre. Se devon respeitar, se devon 
ajudar per manténer, justament, sa cultura latina amenacada pel 
comeérci e escambis internacionals, per l’organizacion mondiala faches 
Jos la bandiéira de la comunicacion en engleés. 

Lai doas Franca faun pas qu’una unidas que son per l’administracion e 
la cultura « francesa », mas la Franca d’Oc deu poder servar — e 
servard- sa personalitat. 

Subre sa cultura « francesa », la Franca d’Oc deu poder subrepausar, 
en tota libertat e en tota facilitat acordada, sa cultura « occitana » que 
L’apararia a las altras nacions latinas. 

Es aquela subrepausicion lenguistica e culturala que constituis 
« l’Empéri dou Souléu » de Frederic Mistral **». 


Felibritge, Occitanisme 


Joan Fay vol tornar al mot Felibritge le sius sens prumiér. Per el, ¢O més 
important, per dela las diferéncias de cadun, es d’obrar totis per 
Vespandiment de la lenga. 

« Felibre.. e Felibritge... 

Aquelei dos mots son estats dins nostras carriéiras e dins nostres 
jornals despuéi la fondacion, eicita, de l’Escola Felibrenca, en 1894, 


per parlar de tot ome que vol gardar la lenga e per parlar de l'union de 
las térras d’Oc en vista d’aquel aparament. 

ick 

Ara, V’IEO emai d’altras societats se son vosats, tanben, al aparament 
d’Oc, al manten occitan. 

Son d’aparaires fora de la societat « Lou Felibritge » e que se volon 
pas daissar sonar « felibres ». 

Mas, praquo, se pot pas gaire deire : « Vos, Monsur, sétz un IEO. » 
Aquo vol pas deire gran causa. 

N’ia, d’aqueles aparaires, que lor agrada de se deire « Occitans ». 
Aital, diraun : « Ieu soi pas Felibre, soi Occitan ». 

O ! mas aqui, i a quicom que va pas. 

« Occitans », 6 sém totses, los del Paeis d’Oc. Un Occitan es un 
originari del Paeis d’Oc, d’Occitania, se preferétz, coma un Francés es 
un originari de Franca. 

Tot Ome espelit entre Lemosin e Nica es un Occitan emai augués jamai 
res fach per la causa occitana. 

Per ésser Occitan, fa pas besonh la vocacion d’aparaire d’Oc. 

Alara, per designar los que volon obrar pel salvament de nostras térras 
d’Oc, sens acceptar lo viélh e bél nom de felibre, cal trobar quicom 
mai. 

Calrid deire « occitanista », se volétz, coma se ditz « catalanista » per 
parlar d’un patriota e afogat de Catalonha, fasent aital la diferéncia 
ambe los Catalans que totses son. 

Mas, crese ben que serid plan melhor e mai dins la tradicion del 
reviscol nostre de totses se deire felibres emai, tanben, los que z-aun de 
reprochis a faire al Felibritge. 

Ta ges d’empacha per deguns. 

Lexa: 

Tornariam aital al mot « felibre », istoric, passat dins lo vocabulari 
popular per deire patriota, escrivan d’Oc, que vol « garda a la nacioun 
miejournalo (se diguét un temps « oucitano ») sa lengo, sis us, soun 
gaubi » en menar la politica que cal per i aténger. 

E, de segura, demora sonque a los que se volon felibres societaris del 
Felibritge de i dintrar. 


Mas, es probable qu’aquo qu’ai dich agradara ni ai felibres membres 
del Felibritge nimai ais occitanistas que se volon pas deire felibres. 
Alara, aquo es que i a encara quicom que z-es pas madur*. » 


Contra Paris 


Perque aneére pas a la Santa Estela de Sceaux’” ? 

« Ai totjorn pensat qu’una Santa Estela, la granda acampada 
annadieéra dei Felibres, se deu pas faire en defora del Paguis d’Oc. 

Lo Paguis d’Oc — Occitania se 6m vol- es una nacion espirituala. 

Lo Felibritge disid, seguét un temps, « nacioun miejournalo ». 

La Santa Estela, cada an, es la vida d’aquela nacion. 

Es per nosaltres. 

Deu pas ésse esportada. 

Se deu donc faire en aquo nostre. 

Eeeck: 

Sabe [...] que Paris, despuéi de ségles e de ségles, es nostre estofador, 
que Paris entérra cada jorn un pauc mai l’engéni d’Oc. 

Cada govern que i fa lei despuéi reis, empéris e republicas a tracha sa 
palada de térra ofegaira subre la personalitat occitana. 

Alara, éra pas amont, a mon vejaire, que caliad una Santa Estela.[... ]. 
Amont, calid quicom mai [...] per mostrar, sens festejar, que [...] 
tornarem braves sonque quand, ambe l’ajuda d’una capitala enfin 
esclairada, podrem viure en plen la libertat de gardar aquo nostre. 


[...].» 
Dins la premsa e l’edicion 


Mentre escriu dins La Cabreta, Joan Fay participa tanben a d’autris 
jornals, en francés e, de cOps que 1 a, en lenga nostra, coma La Liberté 
(dins las annadas 30), Centre Presse (durant las annadas 70), Le 
Montagnard, L’Espoir du Cantal, La Montagne, La Voix du Cantal, 
L’Auvergnat de Paris. Son articles de vulgarizacion o de sensibilizacion 
a la lenga e a la cultura occitanas, presentacions de las reivendicacions 


per l’espandiment de la lenga. 
Le Majoral agis pertot, dins les médias e la premsa, per difusir la 
paraula del Felibritge. 


Dins le periodic L’Union du Cantal, revira en nord-occitan auvernhat, a 
partir de 1995, una part del libre d’Alexandre Andraud, Paysan et 
Maitre d’école, jol titol Les Contes de la memoria. 


La siu signatura se troba tanben, plan segur, dins revistas occitanas del 
Cantal: Lo Convise, per exemple, creada en 1992 pel majoral Nadal 
Lafon, o Vent Autan (qu’i trobam Las fadas de vers Chastél: 
11/04/2003). 


Dins la Revue de la Haute-Auvergne, es autor de Vie riomoise et 
poésie humoristique d’oc de Francois de Murat (1975), La langue 
administrative de Saint-Flour au XIVe siécle (1981). 


Joan Fay, le capiscol, vol fér capitar les projéctes de totis pel reviscol de 
la cultura d’Oc : ajuda la publicacion de La Fontaine a nostro fuont de 
Vabat Antoine Marty (1969; fa Pintroduccion), Uno cestounado de 
causotos de la ribiéiro de Jourdano, d’ Antonin Salat (1972; fa le 
prefaci: son racontes qu’éran pareguts dins Lo Cobreto entre 1962 e 
1971), permet la reedicion de Auvergne scénes et portraits du vieil 
Aurillac dels fraires Louis e Pierre Géraud (prumieéra edicion en 1936). 
Tot aquo es sense comptar les numeros especials de La Cabreta que 
presentan autors del pais cantalés. 


Enfins, es l’autor, ambe Jean Fau, de Forma e masuc (1974), e, ambe le 
majoral Nadal Lafont, de Poésias satiricas e politicas d’Auguste 
Bancharel (1990). 


Le Poéta 


Poéta, Joan Fay trobava en cada moment de la siu vida felibrenca, e de 
la siu vida, una font d’inspiracion. Fusquésse en occitan lengadocian 


d’Orlhac, o en nord-occitan auvernhat, mancava pas d’escriure qualques 
bordons plan rimats per donar als eveniments qu’i participava un tresltis 
particular que les inscrivia per totjorn dins I’ Istoria. 


Escotatz-le per «J’inauguracion dels veirials de la gléisa de La 
Monselia que representa Sant-Francés d‘Assisa, patron dels 
tialaires* » : 


Lo patron dels tialaires 


« Que fasid and son paire, en Italia, mestiér 
De tialaire e vendia lei lengous e chamisas, 
Francés d’Assisa, donc, joine marchand drapier, 
Benlhéu quitét un jorn sei montanhas d’Italia 
Per lei nostas qu’éran pas sauvas d’aquel temps. 
I avid lops e singlars, amai de bélas aglias 
Que viravan pel ciau... 


Francés, urosament, 

Dei béstias éra amic ; brave ome que n’i a gaire, 
Francés avid son lop que li durbida chamins, 
Son bel lop de Guffio, aprivasat, coma un fraire, 
Amistos, lo seguid, atau, ni mai ni mins. 

La montanha d’eicit revertava la suana... 
Sobt lo Péch de Menoire and son fort d’Avenion 
D’aquel temps bien quilhat, amont, coma una bana, 
Benlhéu Francés passét and son lop companhon. 
Sus l’eschina, sa marchandisa bien enginada, 
Crese, passét un jorn per anar vel chastél 
Regalar lo senhor de tiala bien fialada, 
D’estofa rara a fialarandas d’aur rossél, 

Pel senhor de Murat-l’Arabi riche e bel. 

[...]. » 

22 de julhet de 1983. 

(occitan auvernhat de |’encontrada de Riom de las Montanhas, 
Sanhas...) 


« per LVinauguracion de las clidchai novelas batisadas Maria- 
Ramonda e Michiala-Geneviéva, a Menet *»: 


Nostas Cliochas 


« Noste brave curat me digueét l’aute cop 
Que las clidchas d’eicit se n’éran ‘rauchilhadas ... 
Nosautei, Menetons, quo fai de temps, praquo, 
Que lo matin, lo ser, las aviam chaurelhadas. 
Nostas clidchas, segur, que las amaviam trop 
Per las entendre faire, atau, un brug d’escliop. 
Noste curat, conset, partiguét en campanha, 
Per nostei vialajons, de ribeira en montanha, 
E coma aquel que cor mai o mins totjorn ganha, 
And l’ajuda atanben de monde generos 
Que son de lor paguis demorats amoros, 

A tornat ajucar quelas clidchai novelas 
Qu’entendrem chasca jorn clairas e chantarélas ». 
27 d’agost de 1965. 

(Lenga d’Oc de Menet e encontrada de Riom de las Montanhas) 


Pot éstre a una Santa Estela, la d’Espalion (1983), en omenatge a un 
Felibre desaparegut, que Joan Fay pren la paraula : 


Ambe tus, Vaylet, a ta Santa Estela 


« Amic Vailet, Josép, coma lo carpentier, 
Lo paire noiriciér de nostra respelida... 
De verses n’as clapats ; bon ressaire e fustier, 
Afustavas totjorn una troba florida. 
Sortids del tirador proverbis trufandiérs 
Per quitar la languina e far reire ton monde ; 
Fasids parlar la pastra en recits vertadieérs, 
Volids per ton paguis que lo tristum s’esconde. 
Te fasids pas trop bél, ton éime éra acrancat ; 


Tu te disids Vailet emai seguésses méstre... 
Ton reire que rajava aduéi es estancat ; 
Felibres, gardem-lo, nos adutz l’escaufestre ! 
bof > 
18 de mai de 1983. 
(Santa Estela d’Espalion : Josep Vaylet, cigala del Orb, que moriguét en 
1982, a per successor lo Catalan Llech- Walter). 


Joan Fay sap tanben pintrar delicadament I’alenada secreta de las colors 
del siu pais cantalés” : 
Ceriérs 


« Suls penjals de l’Auvérnha ont lei bos assostits 
Per l’ivérn que s’acaba a pena se revelhan, 
Las técas delai lonh son las d’arbres ardits : 

De bona ora e sens paur, entre los faus vertelhan. 
Res encara a folhat, mas elses los veiretz 
Totses de blanc vestits per saludar la prima 
Los ceriérs regaudits se risent de la brima : 
De la sérra d’encai de lonh los comptaretz... 
Ceriér portaire de claror, 

Del bosc fas fugir la negror. 

[...]. » 

9 de mai de 1994. 


Evoca, encara, un personatge istoric d’ Auvérnha’': 
Gerbért nostre 


« L’Auvernha éra plan lonh quand se fasid la Franca... 
Mas un monge estudiava a Sant Guiral d’Aurlhac... 
Aquel monge esclairat en un temps que balanca 
Entre comtes e ducs, poders escampilhats, 

E del Ug lo Capet lo tot primiér reialme, 

Aquel monge secret de Sant Guiral, Gerbert, 
Recitant, religids, dins lo mostiér, sos salmes, 
Faguet brolhar un biais de viure mai dubért... 


Era lo temps encara escur de barbaria 
Ond l’espasa éra mai que non pas l’esperit... 
Praquo, dins Aquitania, en mostiér, abadia, 
Al estudi seriés la ciéncia avid florit... 
seul 
Ansi, celebrarem de l’Auvernha una gloria, 
En V’an @aniversari ond se fésta a Paris 
D’Ug lo Capet lo milenari en nostra istoria... 


Mas, tu, Gerbért, és tu, benléu, qu’auras tarits 
Los espérs de nacion occitana a Tolosa. 
A la linhada capeciana aurds permés 
De conquistar pus tard la térra solelhosa 
Del Pais d’Oc de qui ausisses los gemécs. » 
10 d’agost de 1987. 
(Poésia mencionada ai Jocs florals de Tolosa en 1988, escricha en 
resson a la celebracion del milenari del aveniment d’Ug Capet (987) 
que Gerbért afavoriset). 


La siu poésia sap éstre engatjada : 
Rosas e caucidas 


« Tu, lo patron que fas dormir l’usina 
Ont l’obriér fasia virar l’aisina, 
Vas remirar, fora de ton buréu, 

Tas rosas a tos uélhs polit tabléu. 


Donas per l’African quand l’aiga manca, 
Pel praube enfant ventre gros que s’acranca ; 
Donas pel cancer, donas pei lepros ; 

Lo cor content, te creses generos. 


Mas se veses espepidant ta caissa, 
Que rendament de ton usina baissa, 
Partetjas plus e prendes paur per tus, 


E sacrificas obriérs, los gus. 


Que son, pr’aquo, lei gus, patron de rosas ? ... 
Son los que pels talhiérs e dins las crosas 
Fagueéron d’ans tas maquinas virar, 

Per te far ric e te far remirar. 


Ara, ganhas pas pro; los passas fora ; 
L’amor dei sols es tot que te demora. 
A dignetat preferas falsetat ; 

Bon obrier, tu l’as leu escampat. 


Tal obriér, per tus, patron de rosas, 
Non val pas mai que caucidas qu’arrosas 
De las potingas que las faun perir ; 
Teis obriérs, aital, podon morir. » 
Marg de 1986. 


S’exprimis d’un biais espontanéu, dins |’encastre d’una taulejada” : 


Prepaus de taulejada 
(poésia en vérses liures) 


« Vesétz, vesétz 
Lo trabalth que ia de faire ! 
E totis que, de Paris, 
Noi govérnan, amont, 

Se nos permeton pas 
Aquel manten de vida, 
Trabalhan mau per l’Auvérnha 
E mau per la Franca. 

Mas, davant comptar sus Paris, 
Sus nosautres nos chau comptar. 


[...]. » 


Seguent las pesadas dels Troubadours cantaliens, celebrats pel majoral 


duc de la Salle de Rochemaure, que cantavan « Midoms », la siu Dona, 
la poésia de Joan Fay se fa encara mai rica, mannada e subrebéla per 
lausenjar la femna aimada que : 


Se n’anava coma una reina 
Per qual es amb ieu 


« Se n’anava coma una reina... 


Sul caminon, plasentament, 
Sul caminon de la montanha, 
Al col una seda d’Espanha, 
A ! que montava fierament. 
Se n’anava coma una reina... 


E son pel long sus son copet 
Era una ombreta, de segura, 
Per un poton, tan fresca e pura 
Coma la font jol boissonet. 


Se n’anava coma una reina... 


La remirave sul dralhol 
Entre las brugas e las rocas. 
Tu, parpalhol qu’a las flors tocas, 
Ausavas pas ! 6 parpalhol ! 


Se n’anava coma una reina... 
De per darriér, de rescondon, 
La vesidi fiéra e convidaira ; 
Mas la vesidi sonque, pecaire ! 


Sonque detrdas, de mon canton. 


Se n’anava coma una reina... 


Sus las peirotas, son penon 

Melhora placa i trobava ; 

Sa camba fina se motlava, 
Quanha esplendor sul caminon ! 


Se n’anava coma una reina... 


Qu’éra polida, 6 laus a Dieu ! 
A la vetz reina e pastoréla ! 
La béla flor agradareéla, 
L’auridi volguda sonque a ieu. 


Se n’anava coma una reina... 


beef: 
Arribava coma una reina, 
Coma una estela que pareis... 
Sa cara genta éra daurada 


Pel rai darriér de la vesprada ; 
L’ombra del ser li fasia creis... 


Arribava coma una reina... 


E teu... ! ieu seguére son rei ! » 
(Jansemin d’ argent als Jocs florals de Escola de Jansemin d’ Agen, en 
1974) 


Le poéta Joan Fay fusquéc premiat mantuns cops per : 

e L’Escola de la Limanha de Clarmont d’ Auvérnha (1935 : Lo Chasau) 
e L’Escola deras Pirenéas (1941 : La dicha de ma cabreta) 

e L’ Academia del Jansemin d’argent d’Agen (1974 : Se n’anava coma 
una reina) 

e L’ Academia provengala de Tarascon (1975 : Mon bel Pais) 

L’ Académia dels Jocs florals de Tolosa (1981 : Aquel aland que nos 
donéres) 


Le 26 de junh de 2006, Joan Fay recebéc las palmas academicas del 
Prefécte del Cantal. 


L’ orator 


Orator remirable, Joan Fay animéc, a partir de 1983, e pendent mai de 
vint ans, l’emission Occitdania sus las ondas de Radio-Jordana (qu’es 
venguda Jordanne FM), ambe le contaire e escrivan Joan Vezole, e, 
dempuéi 2002, le Méstre en Gai saber Georges Maurice Maury, e 2003, 
Michel Bonnet, le sindic de la Mantenenga d’ Auvernha, director, aprep 
Joan Fay, de La Cabreta. 


Cada setmana, Joan Fay preparava una ora d’emission, Obra pesuga. 


A Radio-Jordana, Joan Fay parla de l’actualitat en lenga nostra. « J 
volém probar, ¢0 ditz, que la lenga occitana pot servir de mejan de 
comunicacion coma tota altra lenga dicha « nacionala ». 

eee 2 

Lenga d’oc, mejan de comunicacion atual e universal, lenga de 
discutida, d’estudis cientifiques, coma seguét altre cop, quand 
espandissid, a l’Abadia d’Aurlhac e dins tota Occitania, la matematica 
arabia. [...]. » 


Joan Fay escriu dins La Cabreta* : « Cada mécres, despuéi tres ans e 
miéj, se fa en lenga nostra una emission felibrenca a Radio-Jordana. I 
se ten una cronica d’aquo que se passa atualament dins l’encontrada 
d’Aurlhac, mas i donam tanben d’informacions sus l’actualitat dins lo 
monde entiér, e, de cops, coma aquesta, una saineta. (Saineta del teatre 
d’Oc : « Promessa tenguda »). » 


L’emission Occitania de Radio-Jordana es assegurada pel Felibritge del 
Cantal. 

Conferenciér d’elei, Joan Fay fa tanben ausir la siu votz dins las 
manifestacions felibrencas, las ceremonias en l’onor d’autors de lenga 


d’oc, o dins l’encastre de la vida culturala del siu pais. 

Dins le disc Catinél se marida, enregistrat per Pathé a Roana de Sant 
Maria (Roannes-Saint-Mary), en 1960, produch per l’acordeonista 
André Thivet, interven, en folclorista, per presentar cossi se debana una 
noga en Nauta Auvérnha. 


Es recitaire de poémas : enregistra en 1966, ambe Germain Guibert, de 
Montsalvy, un disc, Poésies d’oc de Vermenouze. Cal ajustar que 
coneguia per cor gaireben totas las poésias de Vermenouze que podia 
declamar, atal, sense cap de preparacion. 


Es un ome de teatre, un actor en lenga nostra, que li agrada escriure 
comedias, scenetas : Tot se derroca (1959), Caca reservada (editada en 
1963, amb un prefaci de Germain Guibert), Promessa tenguda (dins La 
Cabreta, n° 102 de 1986), Femnas a maridar, Roda carreton... 
Cantaire, musician, Joan Fay compauséc cangons en lenga nostra (que 
las sius musicas fusquéren notadas pel siu filh, Michel Fay, Méstre 
cabretaire) : ! anarem : « I anarem, i anarem, sul camin del paguis que 
floris ! I anarem, oc-ben, i anarem! ... », Tornarem médre: « Se tu me 
disids ta cancon, Qu’antan cantavas tot en médre, Mon cor perdrid sa 
languizon, Tustarid coma un gai tonédre ... » 


A la debuta de las annadas 1980, doas cantatritz internacionalas, 
Frederica Von Stade e Kiri Te Kanawa causissen Joan Fay coma 
conselhiér lingilistic per poder enregistrar en disc Les chants 
d’Auvergne de Joseph Canteloube. 


Le Terrador floricat 


En 1952, Joan Fay fonda, ambe le siu coléga e amic Jean Robert, a 
Roannes-Saint-Mary, le grop folcloric Lo Terrador Floricat. La cultura 
occitana i es presentada d’un biais plan vivent pel siu president que las 
sius parlicadas demoran legendarias. 


A la debuta, Terrador Floricat éra, pusleu, una companhia teatrala que 
la toca de Joan Fay éra, sustot, de fer teatre en occitan. Volia fer jogar 


las sius comédias. Puéi, pauc a pauc, als comedians, s’ajustéren 
cantaires e dancaires. 


Joan Fay sapiéc tanben tornar despertar, dins las annadas 1960, le vielh 
concors nacional de cabreta organizat per la Comuna d’Orlhac. Ne sera 
le presentator-animator. 


Le professor d’occitan 


Le 11 de geniér de 1951 es adoptada la lei Deixonne « relative a 
l'enseignement des langues et dialectes locaux » qu’ autoriza e organiza 
Pensenhament facultatiu, ¢a que la oficial, de las lengas de Franga. 
S’agis de « rechercher les meilleurs moyens de favoriser l’étude des 
langues et dialectes locaux dans les régions ou ils sont en usage ». De 
més, una esprova facultativa orala de lenga regionala pot éstre inscriuta 
al programa del bachelierat. 


Joan Fay avid comengat d’ensenhar |’espanhol al Cors complementari 
d’Orlhac en 1960. L’an d’aprép, li prepausan d’ensenhar l’occitan al 
CEG. Mercés a Tlinspector d’Academia, le Sénher Amanieu, a 
Vinfluéncia del prefécte del Cantal, le Sénher Long, e del senator-cOnse 
d’Orlhac, le Sénher Piales, Joan Fay es cargat oficialament de 
Vensenhament de l’occitan dins totis les licéus e colégis d’Orlhac, e a 
VEscola Normala, a la dintrada de 1962. Es le prumiér professor de 
lenga regionala, de lenga d’Oc, de Franca dins le segondari. Es 
« l’experiéncia d’Orlhac, ville-pilote du Midi » que la premsa nacionala 
ne fa largament le resson. 


300 escolans seguissen les corses de Joan Fay l’annada 1962-1963. Le 
16 de mai de 1963, 36 candidats passan, a Orlhac, l’esprova d’occitan al 
bachelierat. 


La premsa regionala ne parla: « Trente-six jeunes gens, éléves des 
lycées de garcons et de jeunes filles, ainsi que de l’Ecole Normale, 
ayant suivi pendant un an les cours de Jean Fay, majoral du Félibrige 


et professeur de langue d’Oc a Aurillac, ont été interrogés par un 
examinateur trés compétent : M. Marcel Fournier, lui aussi majoral du 
Félibrige et professeur de langue occitane a Périgueux. 

Nos futurs bacheliers ont lu, traduit et expliqué des textes de 
Vermenouze, de l’abbé Mathieu, d’Eugéne Pagés, de Louis Delhostal, 
ainsi que des troubadours de nos régions du Haut-Midi. [...]. 

M. Fournier ne nous cachait pas, a l’issue de ces épreuves, combien il 
avait été agréablement surpris par les profondes connaissances des 
candidats. 

Level: 

C’est pour nos trente-six candidats ayant passé l’épreuve de langue 
d’Oc la possibilité d’obtenir une mention en attendant le jour ou la 
langue d’Oc sera enfin admise comme seconde langue au baccalauréat. 


[...]. » 


A la debuta de las annadas 1970, dobris, sostengut pel novel inspector 
d’Académia, Edmond Pastre, un cors de formacion dels méstres en 
occitan a l’Escola Normala d’ Orlhac. 

Joan Fay contunhara d’ensenhar la lenga nostra duscas la siu retirada, 
en 1973. Sera Felix Daval, l’autor de Les fraisses éran tombats“, que 
prendra la seguida. Non cal pas debrembar tanpauc le majoral Clément 
Besombes qu’ensenhara al licétu Marmontel de Mauriac e le majoral 
Noél Lafon, ensenhaire al liceu Emile Duclaux d’ Orlhac. 

Lo Convise 


Le 10 d’agost de 1992, le majoral Nadal Lafon, l’autor de Ecrits 
occitans cantaliens. Dix siécles d’écrits occitans (XI—XXI siécles*), e 
la siu molhér, Lucienne, fondan una associacion, Lo Convise. Es a 
Vorigina un loc de rescontre per parlar la lenga d’Oc e participar a la 
vida culturala occitana dins les domenis mai variats (teatre, musica...). 


Lo Convise es tanben una revista e un ostal d’edicion. Assegura, un cors 
doccitan. 


Joan Fay ajuda l’associacion e l’encoratja a caminar que pairineja, per 
exemple, dins le domeni editorial, la publicacion dels /nédits 


languedociens d’Arséne Vermenouze”, del Dictionnaire carladézien. Le 
langage occitan vif dans la Haute-Cére cantalienne de Maurice Dage", 
O que anima qualques amassadas : Los noms de plantas salvatjas e 
cultivadas de la nostra encontrada (12/03/1988), Las teuladas dels 
ostals (17/06/1989), Lo pais riomés (30/07/1991), La vida de Joan Fay 
(20/02/1992). 


Participa a un numero especial del Convise : Florilége de la Cabrette 
(1999), en escriure un téxte que fa le laus d’aqueste instrument, ambe 
27 autris autors cantalesis. 


Per acabar 


Felibre actiu pendent gaireben 75 ans, Majoral del Centenari pendent 
gaireben 60 ans, Joan Fay es un Ome d’excepcion. A déishat una 
emprenta que non se pot pas escafar dins la Nauta Auvernha occitana de 
la segonda meitat del ségle XX. 


Demorant totjorn dins la dralha de Mistral, menéc una vida exemplaria, 
vodada tota a la lenga d’Oc, marcada pel siu engatjament tras que 
remirable, fisél, fonze e drud per la Causa d’Oc. 


Fin finala, Joan Fay visquéc sempre pel Felibritge, pel biaish de 
l’ensenhament, de la radio, de l’escritura, de la premsa, del teatre, de las 
tradicions musicalas, ambe Terrador floricat. 


Fusquéc un militant de valor, complet, de la lenga que s’i consagréc a 
fét, ambe teneson e fe. 


M’an dit qu’a Joan Fay li agradavan las obras del poéta-vinhairon 
Eugéne Bizeau (1883-1989), jornalista anarquista, canconiér libertari 
del grop de la Muse rouge que ne fasian partida, tanben, Gaston Couté 
et Aristide Bruant. Coma l’autor d’// neige sur les mers e de Pacifiste, 
que lauréc las sius térras duscas l’atge de nonanta ans (moric a 103 ans), 


Joan Fay lauréc la rega occitana duscas le siu darriér buf, que la culhida 
fusquéc abondosa, le floriment subrebél. 


Lingilista, especialista de las varietats de la lenga nostra que ne podia 
adoptar les accents diferents que fan la siu riquesa, valent peoniér en 
cérca de territoris novéls per la nostra rebéla lenga d’Oc, prumier 
ensenhaire d’occitan en Franga, prumiéra votz occitana dins una radio 
locala (experién¢a capitada), jornalista e cronicaire de qualitat, poéta, 
folclorista que sapiéc dinamisar, donar vam e estrambord a una cultura 
auvernhata dubérta sus l’avenidor, Joan Fay posqueéc enrasigar 
eficagament le Felibritge dins las sius montanhas reiralas d’ Auvérnha 
qu’aimava tant, dins la societat del ndstre temps, que li donéc, atal, 
valor d’universalitat. 


Lou 8 de jun de 2014 
Majoral Jan-Francés Costes 

